Stakende munisipale werkers veroorsaak chaos in KaapstadDie onlustepolisie kyk toe terwyl stakende werkers asblikke aan die brand steek tydens 'n optog in Kaapstad. Foto: Nardus Engelbrecht/SAPA Verskeie motors se vensters is uitgeslaan terwyl asblikke aan die brand gesteek is in Adderley straat. Die ontlustepolisie is onplooi om die oproerige stakers uiteen te jaag. Die ingang na die parlement, wat aan die bokant van Adderley straat geleë is, is afgesper. Die staking deur munisipale werkers het Maandag begin nadat onderhandelinge met die Suid-Afrikaanse vereniging vir plaaslike regerings (Salga) op ŉ dooiepunt uitgeloop het. Salga bied ŉ loonverhoging van 6,08% aan, terwyl Samwu 18% of R2 000 eis. Volgens die polisie is minstens 13 mense in hegtenis geneem en elk ŉ boete van R500 opgelê.